CELEX: 62019CN0264
Language: mt
Date: 2019-03-29 00:00:00
Title: Kawża C-264/19: Talba għal deċiżjoni preliminari mressqa mill-Bundesgerichtshof (il-Ġermanja) fid-29 ta’ Marzu 2019 — Constantin Film Verleih GmbH vs YouTube LLC, Google Inc.

8.7.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 230/19
            
         
      Talba għal deċiżjoni preliminari mressqa mill-Bundesgerichtshof (il-Ġermanja) fid-29 ta’ Marzu 2019 — Constantin Film Verleih GmbH vs YouTube LLC, Google Inc.
      (Kawża C-264/19)
      (2019/C 230/23)
      Lingwa tal-kawża: il-Ġermaniż
      
         Qorti tar-rinviju
      
      Bundesgerichtshof
      
         Partijiet fil-kawża prinċipali
      
      
         Rikorrenti: Constantin Film Verleih GmbH
      
         Konvenuti: YouTube LLC, Google Inc.
      
         Domandi preliminari
      
      
                  1)
               
               
                  L-indirizzi tal-produtturi, manifatturi, distributuri, fornituri u detenturi preċedenti oħra ta’ oġġetti jew ta’ servizzi kif ukoll il-bejjiegħa bl-ingrossa u bl-imnut destinatarji msemmija fl-Artikolu 8(2)(a) tad-Direttiva 2004/48/KE (1) li huma inklużi, skont il-każ, fl-informazzjoni msemmija fl-Artikolu 8(1) tal-istess direttiva, jinkludu wkoll:
                  
                              a)
                           
                           
                              l-indirizzi tal-posta elettronika tal-utenti tas-servizzi u/jew
                           
                        
                              b)
                           
                           
                              in-numri tat-telefon tal-utenti tas-servizzi u/jew
                           
                        
                              c)
                           
                           
                              l-indirizzi IP użati mill-utenti ta’ servizzi sabiex jittellgħu fajls kontrafatti, kif ukoll il-mument preċiż ta’ dan it-tlugħ ta’ fajls?
                           
                        
            
                  2)
               
               
                  Fil-każ li l-punt (c) tal-ewwel domanda jingħata risposta fl-affermattiv:
                  L-informazzjoni li għandha tingħata skont l-Artikolu 8(2)(a) tad-Direttiva 2004/49 tinkludi wkoll l-indirizz IP li l-utent li jkun preċedentement tella’ fajls kontrafatti uża l-iktar reċentement sabiex jikseb aċċess għall-kont ta’ utent tiegħu fuq Google/YouTube, kif ukoll il-mument preċiż ta’ dan l-aċċess, irrispettivament jekk kienx hemm jew le ksur ta’ drittijiet [ta’ proprjetà intellettwali] fil-kuntest ta’ dan l-iktar aċċess reċenti?
               
            
         (1)  Direttiva 2004/48/KE tal-Parlament Ewropew u tal-Kunsill tad-29 ta’ April 2004 fuq l-infurzar tad-drittijiet tal-proprjetà intellettwali (ĠU Edizzjoni Speċjali bil-Malti, Kapitolu 17, Vol. 2, p. 32).